pythainlp/thaigov-v2-corpus-22032023 huggingface dataset:
วันเสาร์ที่ 13 พฤศจิกายน 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม นำความห่วงใยจากนายก ออกมาตรการดูแลคืนลอยกระทง
พร้อมเปิดสายด่วนแจ้งเหตุทางน้ำ โทร. 1199
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยว่า ด้วย พณฯ ท่านพลเอกประยุทธ์ จันทร์โอชา นายกรัฐมนตรี และ รมว.กลาโหม ได้มีความห่วงใยถึงการจัดงานเทศกาลวันลอยกระทง 2564 จึงได้สั่งการให้หน่วยงานที่มีส่วนเกี่ยวข้อง ดูแลและเตรียมความพร้อมการจัดงานลอยกระทงในวันที่ 19 พฤศจิกายน 2564 ในทุกพื้นที่ให้มีความปลอดภัยและเรียบร้อย โดยยึดตามมาตรการการป้องกันการติดเชื้อไวรัส COVID-19 COVID-Free Setting /Universal Prevention และ DMHTT ตนจึงได้สั่งการให้กรมเจ้าท่ากำหนดแผนการปฏิบัติมาตรการเพื่อความปลอดภัยและมาตรการป้องกันโรคติดต่อเชื้อไวรัส COVID-19 ในวันลอยกระทง 2564 ดังนี้
1. จัดตั้งศูนย์อำนวยการความปลอดภัยทางน้ำทั้งส่วนกลางและส่วนภูมิภาค เพื่อสั่งการ ควบคุม และกำกับดูแลการปฏิบัติงานในคืนวันลอยกระทง
2. กำหนดพื้นที่ควบคุมการเดินเรือในพื้นที่กรุงเทพมหานคร
2.1 ในแม่น้ำเจ้าพระยา ตั้งแต่เวลา 16.00 - 24.00 น. ด้านทิศเหนือ สะพานพระราม๗ และด้านทิศใต้ สะพานพระราม๙
2.2 ห้ามเรือกลเดินทะเล เรือบรรทุกสินค้าอันตราย และเรือลากจูงหรือเรือลำเลียงเดินเรือผ่านพื้นที่ควบคุม
3. ท่าเทียบเรือ ให้ผู้ประกอบกิจการ หรือผู้ครอบครองท่าเทียบเรือดำเนินการดังนี้ ติดตั้งป้ายระบุจำนวนคนที่โป๊ะท่าเทียบเรือสามารถรับน้ำหนักได้ให้ชัดเจน ต้องมีพวงชูชีพ ติดตั้งไฟฟ้าส่องสว่างบริเวณท่าเทียบเรือและทางเดินขึ้น - ลงให้เพียงพอ พร้อมจัดที่กั้นทางเดินให้มีความสะดวกและปลอดภัย
4. ให้เจ้าของเรือและผู้ควบคุมเรือต้องตรวจสอบสภาพเรือให้มีความพร้อม รวมทั้งอุปกรณ์ประจำเรือ เช่น เสื้อชูชีพ เครื่องมือดับเพลิงให้อยู่ในสภาพพร้อมใช้งานตลอดเวลา
5. ให้กวดขันและเข้มงวดผู้ประกอบการเรือ เจ้าของเรือ และผู้ประกอบการท่าเรือ ต้องปฏิบัติตามมาตรการการป้องกันการติดเชื้อไวรัส COVID-19 COVID-Free Setting /Universal Prevention และ DMHTT อย่างเคร่งครัด
6. ประชาสัมพันธ์ พร้อมขอความร่วมมือสูงสุดจากผู้โดยสารในการปฏิบัติดังนี้
6.1 สวมหน้ากากอนามัยหรือหน้ากากผ้าทุกคน
6.2 ให้ล้างมือด้วยแอลกอฮอล์ หรือเจลล้างมือทุกครั้งที่ขึ้น - ลงเรือ
6.3 ยืนหรือนั่งในบริเวณที่กำหนด โดยเว้นระยะห่างระหว่างกัน
6.4 เพื่อความปลอดภัยของผู้โดยสารให้ผู้โดยสารปฏิบัติตามคำแนะนำของนายเรือ หรือผู้ควบคุมเรือ เจ้าหน้าที่รัฐ และพนักงานของผู้ประกอบการเรือซึ่งดูแลเรื่องความปลอดภัย
7. เปิดโทรศัพท์สายด่วนรับแจ้งเหตุในกรณีเกิดเหตุฉุกเฉินทางน้ำ หรือต้องการขอความช่วยเหลือจากเจ้าหน้าที่ โทรศัพท์ 02-639-4782, 02-233-1311-8 ต่อ 353 หรือที่สายด่วน กรมเจ้าท่า โทร. 1199 ตลอด 24 ชั่วโมง
วันจันทร์ที่ 19 กรกฎาคม 2564
เปิดโอกาส! ไกล่เกลี่ยหนี้ ถึง 31 ส.ค. นี้
....
อีกหนึ่งช่องทางช่วยเหลือ เจ้าหนี้ - ลูกหนี้ ที่ได้รับผลกระทบจากการแพร่ระบาดของโรคโควิด-19
.
รัฐบาล จัดโครงการ “บังคับคดีร่วมใจไกล่เกลี่ยช่วยเหลือพ่อค้าแม่ค้า และร้านค้าที่ได้รับผลกระทบจาก COVID-19” เพื่อให้ประชาชนที่ประสบปัญหาหนี้สิน สามารถไกล่เกลี่ยหนี้ได้
.
โดยประชาชนสามารถยื่นคำร้องขอไกล่เกลี่ยข้อพิพาทผ่านระบบออนไลน์ ตั้งแต่วันนี้ - 31ส.ค. 2564 ได้ทาง www. led.go.th และแอปพลิเคชัน Session call
.
สอบถามเพิ่มเติม ได้ที่ 0 2881 4840, 0 2887 5072 หรือสายด่วนกรมบังคับคดี 1111 กด 79 และสำนักงานบังคับคดีทั่วประเทศ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 28 มกราคม 2565
ลุงตู่ กำชับ! รมว.เฮ้ง ช่วยเหลือดูแลลูกจ้างเดอะวัน ประกันภัย
นายกรัฐมนตรีกำชับสุชาติ รมว.แรงงาน ช่วยเหลือดูแลลูกจ้าง บมจ. เดอะ วัน ประกันภัยหลังตัวแทนลูกจ้างแจงชุมนุมเพื่อติดตามผลการดำเนินงาน คปภ. จำนวน 4 เรื่อง พนักงานตรวจแรงงานแนะนำเพิ่มเติมเรื่องการยื่นคำขอรับเงินสงเคราะห์จากกองทุนสงเคราะห์ลูกจ้าง
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า เมื่อวันที่ 27 มกราคม 2565 นายอเนก โพธิ์ศรี กับพวกรวม 70 คน ซึ่งเป็นลูกจ้าง บมจ. เดอะ วัน ประกันภัย ได้มาชุมนุมที่หน้า สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ถนนรัชดาภิเษก เพื่อติดตามผลการดำเนินงาน และผลการประชุมคณะกรรมการกองทุนประกันวินาศภัยของ คปภ. จำนวน 4 เรื่อง คือ เรื่องการขอให้ คปภ. คืนเงินของลูกจ้างที่นายจ้างหักไว้จากเงินเดือนลูกจ้างเพื่อเป็นเงินชำระหนี้ของธนาคารอาคารสงเคราะห์ การขอให้ คปภ. คืนเงินกองทุนสำรองเลี้ยงชีพ จำนวน 3 วัน ที่หักจากค่าจ้างลูกจ้างไว้ ตามหนังสือที่ยื่นไว้กับ คปภ. เมื่อวันที่ 27 ธันวาคม 2564 และเรื่องค่าจ้างค้างจ่าย 3 วัน ในวันที่ 11-13 ธันวาคม 2564 ค่าชดเชย เงินแทนการบอกกล่าวล่วงหน้า ค่าจ้างสำหรับวันหยุดพักผ่อนประจำปีในปีที่ถูกเลิกจ้าง ตามคำสั่งพนักงานตรวจแรงงาน ที่ 2/2565 ลงวันที่ 13 มกราคม 2565 ซึ่งพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมมีความห่วงใยลูกจ้างกลุ่มนี้จึงกำชับให้กระทรวงแรงงานช่วยเหลือดูแลอย่างใกล้ชิด จึงได้มอบหมายให้กรมสวัสดิการและคุ้มครองแรงงานส่งพนักงานตรวจแรงงาน สำนักงานสวัสดิการและคุ้มครองแรงงานกรุงเทพมหานครพื้นที่ 5 ประสานให้คำแนะนำเพิ่มเติมในเรื่องการยื่นคำขอรับเงินสงเคราะห์จากกองทุนสงเคราะห์ลูกจ้างและคำร้องขอแต่งตั้งพนักงานเจ้าหน้าที่เป็นทนายความตามมาตรา 8 แห่งพระราชบัญญัติคุ้มครองแรงงาน พ.ศ. 2541 เพื่อฟ้องบังคับตามคำสั่งพนักงานตรวจแรงงาน โดยนายอเนกฯ ตัวแทนลูกจ้าง บมจ. เดอะ วัน ประกันภัย แจ้งว่าในสัปดาห์หน้าจะมารับคำขอรับเงินสงเคราะห์ฯ และคำร้องขอแต่งตั้งพนักงานเจ้าหน้าที่เป็นทนายความฯ เพื่อดำเนินการต่อไป
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า พนักงานตรวจแรงงาน มีคำสั่ง ที่ 2/2565 ลงวันที่ 13 มกราคม พ.ศ. 2565 สั่งให้บริษัท เดอะ วัน ประกันภัย จำกัด (มหาชน) โดยกองทุนประกันวินาศภัย ในฐานะผู้ชำระบัญชี นายจ้าง จ่ายค่าจ้างของการทำงานวันที่ 11 - 13 ธันวาคม 2564 เป็นเงิน 1,012,446.90 บาท ค่าจ้างสำหรับวันหยุดพักผ่อนประจำปีในปีที่เลิกจ้าง เป็นเงิน 1,770,327.46 บาท ค่าชดเชย 64,715,348 บาท และเงินแทนการบอกกล่าวล่วงหน้า 15,186,703.50 บาท ให้กับลูกจ้าง 354 คน รวมเป็นเงินทั้งสิ้น 82,684,825.86 บาท โดยจะครบกำหนดระยะเวลาตามกฎหมายให้นายจ้างปฏิบัติตามคำสั่งฯ ในวันที่ 28 กุมภาพันธ์ 2565 หากเมื่อครบกำหนดระยะเวลาตามกฎหมาย นายจ้างไม่ปฏิบัติตามคำสั่งและไม่นำคดีไปสู่ศาล (เพิกถอนคำสั่งพนักงานตรวจแรงงาน) กรมสวัสดิการและคุ้มครองแรงงานจะมอบหมายให้พนักงานเจ้าหน้าที่เป็นทนายความฟ้องคดีต่อศาลแรงงานกลางเพื่อบังคับให้นายจ้างปฏิบัติตามคำสั่งพนักงานตรวจแรงงาน และดำเนินคดีอาญานายจ้าง ซึ่งในระหว่างนี้ลูกจ้างสามารถมายื่นคำร้อง เพื่อขอรับเงินสงเคราะห์จากกองทุนสงเคราะห์ลูกจ้างกรณีไม่ได้รับค่าชดเชยจากการถูกเลิกจ้างเพื่อบรรเทาความเดือดร้อนได้
วันเสาร์ที่ 4 มิถุนายน 2565
นายกฯ กำชับ เร่งพัฒนาพื้นที่ “ย่านสถานีรถไฟอุดรธานี - หนองคาย” จุดยุทธศาสตร์แห่งใหม่ ด้านการส่งออกของภาคอีสาน
.....
พลเอก ประยุทธ์ จันทร์โอชา นายกรัฐมนตรี ได้ติดตามและกำชับทุกหน่วยงานที่เกี่ยวข้อง ให้เร่งพัฒนาโลจิสติกส์ระบบรางของไทย โดยเฉพาะในพื้นที่ “ย่านสถานีรถไฟอุดรธานี - หนองคาย” ที่เป็นจุดยุทธศาสตร์ด้านการส่งออกแห่งใหม่ของภาคตะวันออกเฉียงเหนือ
.
เพื่อให้ภาคการขนส่ง เกิดความก้าวหน้า มีประสิทธิภาพ และตอบโจทย์การใช้งานของประชาชนให้มากที่สุด และสอดคล้องกับการที่รถไฟความเร็วสูงระหว่าง สปป.ลาว - จีน ได้เปิดให้บริการแล้ว จึงเป็นโอกาสสำคัญของไทย ในการพัฒนาระบบการขนส่งทางรางให้มีประสิทธิภาพยิ่งขึ้น ซึ่งจะเอื้อต่อการส่งออกสินค้าผ่านรถไฟจากไทยไปจีน
.
อ่านเพิ่มเติม คลิกhttps://www.thaigov.go.th/news/contents/details/55299
#ไทยคู่ฟ้า#ร่วมต้านโควิด19
-------------------
วันพุธที่ 2 มีนาคม 2565
รัฐบาลเดินหน้าพัฒนาชายแดนใต้ ยกระดับด่านชายแดน 9 แห่ง
รัฐบาลเดินหน้าพัฒนาชายแดนใต้ ยกระดับด่านชายแดน 9 แห่ง
วันนี้ (2 มีนาคม 2565) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยเมื่อวันที่ 2 มีนาคม 2565 ว่า เมื่อวานนี้คณะรัฐมนตรีรับทราบรายงานจากคณะกรรมการยุทธศาสตร์ด้านการพัฒนาจังหวัดชายแดนใต้ (กพต.) ซึ่งมีโครงการหลักๆ ที่จะดำเนินการในปี 2565 เป็นต้นไป เพิ่มเติมจากที่ได้ผลักดันไปแล้ว อาทิ
1. โครงการการพัฒนาศักยภาพด่านศุลกากรชายแดนไทย - มาเลเซีย (9 ด่าน) เพื่อยกระดับการค้าชายแดนและความร่วมมือในมิติต่าง ๆ ประกอบด้วย 2 โครงการย่อย คือ 1) โครงการพัฒนาและยกระดับสมรรถนะห้องปฏิบัติการชีวโมเลกุลด่านควบคุมโรคติดต่อระหว่างประเทศ (ด่านพรมแดน) ต้นแบบ ในพื้นที่เศรษฐกิจพิเศษจังหวัดสงขลาและนราธิวาส 2) โครงการจัดซื้อที่ดินเพื่อการขยายด่านบูเก๊ะตา จังหวัดนราธิวาส
2. โครงการก่อสร้างกำแพงป้องกันการกัดเซาะบริเวณปากน้ำเทพา ตำบลปากบาง อำเภอเทพา จังหวัดสงขลา โดยให้กรมเจ้าท่าเป็นผู้ดำเนินโครงการ
3. โครงการนำเรือประมงออกนอกระบบเพื่อการจัดการทรัพยากรประมงที่ยั่งยืนพื้นที่จังหวัดชายแดนภาคใต้เป็นกรณีเร่งด่วน เรือชุดที่ 1 โดยมีกรอบวงเงินช่วยเหลือเยียวยากลุ่มเรือประมง ชุดที่ 1 ภายใต้โครงการ จำนวน 104 ลำ และการจัดทำปะการังเทียมพื้นที่ชายฝั่งทะเลจังหวัดชายแดนใต้ และให้หน่วยงานที่รับผิดชอบโครงการจัดทำคำของบประมาณรายจ่ายในปีงบประมาณ พ.ศ. 2566 เพื่อดำเนินการสำหรับเรือประมงในพื้นที่จังหวัดสงขลา สตูล และนราธิวาส โดยต่อเนื่องอีก 318 ลำ ให้เสร็จสิ้นตามเป้าหมาย
4. ขจัดความยากจนและพัฒนาคนทุกช่วงวัย โดยบูรณาการการทำงานทุกหน่วยงาน เพื่อนำฐานข้อมูลการพัฒนาคนแบบชี้เป้า (Thai People Map and Analytic Platform : TPMAP) มาเป็นกลุ่มเป้าหมายในการขับเคลื่อนแผนงาน/โครงการ โดยมุ่งเน้นการแก้ไขปัญหาความยากจน 5 มิติ ซึ่งประกอบด้วยด้านสุขภาพ ด้านความเป็นอยู่ ด้านการศึกษา ด้านรายได้ และด้านการเข้าถึงบริการรัฐ
นางสาวรัชดากล่าวด้วยว่า สำหรับการช่วยเหลือและพัฒนาแรงงานในพื้นที่จังหวัดชายแดนภาคใต้กลุ่มที่เดินทางกลับต่างประเทศภายใต้สถานการณ์การระบาดของโรคโควิด - 19 ในช่วงที่ผ่านมา ได้ดำเนินการการช่วยเหลือ อำนวยความสะดวก และสร้างงานสร้างอาชีพใน 3 ลักษณะ คือ 1) ผู้ที่พร้อมไปทำงานในโรงงานอุตสาหกรรมนอกพื้นที่ โดยดำเนินการผ่านโครงการเปิดพื้นที่ประเทศไทยรองรับแรงงานไทยที่กลับจากต่างประเทศซึ่งเป็นการจัดส่งคนไปทำงานนอกพื้นที่จังหวัดชายแดนใต้ จำนวน 3,448 คน 2) ผู้ประสงค์จะประกอบอาชีพในภูมิลำเนาเดิม โดยหน่วยงานที่เกี่ยวข้อง เช่น สำนักงานแรงงานจังหวัด สำนักงานเกษตรและสหกรณ์จังหวัด และกรมประมง ได้ดำเนินการสร้างอาชีพทางเลือกและฝึกอบรมทักษะอาชีพเข้าสู่ตลาดแรงงาน รวมทั้งสิ้น 6,178 คน และ 3) การเตรียมความพร้อมเข้าสู่การทำงานภาคเกษตรประเภทสวนปาล์มในประเทศมาเลเซีย ซึ่งขณะนี้อยู่ระหว่างการหารือเพื่อพิจารณาทบทวนปรับปรุงบันทึกความเข้าใจว่าด้วยการจ้างแรงงานไทยระหว่างรัฐบาลไทยและรัฐบาลมาเลเซียให้มีความสอดคล้องกับสถานการณ์ปัจจุบัน
........................
วันจันทร์ที่ 17 มกราคม 2565
บีโอไอ ลงนาม MOC ร่วมกับ เจโทร
บีโอไอ ลงนาม MOC ร่วมกับ เจโทร
บีโอไอลงนามความร่วมมือเจโทรขยายโอกาสการลงทุนไทย-ญี่ปุ่น
บีโอไอลงนามบันทึกข้อตกลงความร่วมมือ (MOC) เป็นภาคีกับเจโทร ส่งเสริมและขยายโอกาสการลงทุนระหว่างไทย – ญี่ปุ่น สนับสนุนการเชื่อมโยง จับคู่ธุรกิจ ตลอดจนต่อยอดเทคโนโลยีขั้นสูง
การวิจัยและพัฒนา เพื่อมุ่งยกระดับประเทศไทยตามแนวทาง BCG
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) เปิดเผยว่า บีโอไอ และองค์การส่งเสริมการค้าต่างประเทศของญี่ปุ่น หรือ เจโทร ได้ลงนามในบันทึกข้อตกลงความร่วมมือ (MOC) เพื่อส่งเสริมการลงทุนของบริษัทญี่ปุ่นในประเทศไทยแบบภาคี ให้ทำงานร่วมกันอย่างใกล้ชิดมากขึ้น ในการส่งเสริมให้บริษัทญี่ปุ่นที่ประกอบกิจการในประเทศไทยขยายการลงทุนเพิ่มเติม โดยเฉพาะการลงทุนด้านเทคโนโลยีขั้นสูง การวิจัยและพัฒนาเพื่อต่อยอดอุตสาหกรรมในประเทศไทย
นอกจากนี้ ยังสนับสนุนการเผยแพร่ข่าวสารที่ทันสมัย และเป็นประโยชน์ต่อนักลงทุนทั้งสองประเทศ พร้อมทั้งสนับสนุนการเชื่อมโยงระหว่างผู้ประกอบการไทยและญี่ปุ่น การจับคู่ธุรกิจ และต่อยอดโครงการลงทุนที่ประสบความสำเร็จในอนาคต “ความร่วมมือเป็นภาคีในครั้งนี้ จะเป็นประโยชน์ในการบรรลุเป้าหมายเพื่อส่งเสริมการลงทุนระหว่างสองประเทศอย่างใกล้ชิดมากขึ้น รวมถึงการมีส่วนร่วมในนโยบายสำคัญในการสร้างห่วงโซ่อุปทานที่ยืดหยุ่นมากขึ้นระหว่างไทยและญี่ปุ่น รวมทั้งผลักดันนโยบาย BCG ของรัฐบาล เพื่อยกระดับภาคอุตสาหกรรมไทยในอนาคต” นางสาวดวงใจกล่าว
สำหรับการลงนามบันทึกความร่วมมือ (MOC) ระหว่างสำนักงานคณะกรรมการส่งเสริมการลงทุนและองค์การส่งเสริมการค้าต่างประเทศของญี่ปุ่น โดยมีนายฮากิอุดะ โคอิจิ (H.E. HAGIUDA Koichi) รัฐมนตรีว่าการกระทรวงเศรษฐกิจ การค้าและอุตสาหกรรมของประเทศญี่ปุ่น และนายสุพัฒนพงษ์ พันธ์มีเชาว์ รองนายกรัฐมนตรี และรัฐมนตรีว่าการกระทรวงพลังงาน เป็นประธานและสักขีพยานในพิธีลงนามโดยนางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน เป็นผู้ลงนามฝ่ายไทย และนายทาเคทานิ อัทสึชิ (Mr. TAKETANI Atsushi) ประธาน เจโทร กรุงเทพฯ เป็นผู้ลงนามฝ่ายญี่ปุ่น
ทั้งนี้ ญี่ปุ่นเป็นประเทศที่มีการลงทุนโดยตรง (FDI) ในประเทศไทยสูงสุดเป็นอันดับ 1 โดยในปี 2564 มีโครงการยื่นขอรับการส่งเสริมการลงทุนรวม 178 โครงการ คิดเป็นร้อยละ 22.7 จากโครงการลงทุนต่างประเทศทั้งหมด มูลค่าเงินลงทุนรวม 80,733 ล้านบาท คิดเป็นร้อยละ 17.7 ของมูลค่าเงินลงทุนจากต่างประเทศทั้งหมด
ขณะที่การลงทุนในอุตสาหกรรม BCG ในช่วงปี 2564 มีมูลค่าขอรับการส่งเสริม 152,434 ล้านบาท หรือคิดเป็นสัดส่วนร้อยละ 23.7 จากมูลค่าเงินลงทุนรวมทั้งหมด สำหรับอุตสาหกรรม BCG ครอบคลุมพลังงานสะอาด อุตสาหกรรมไบโอเทคโนโลยี ฯลฯ ซึ่งถือเป็นอุตสาหกรรมที่ประเทศไทยให้ความสำคัญ
เพื่อรองรับการฟื้นตัวของเศรษฐกิจไทยหลังการระบาดของโควิด-19
***********************************************
วันศุกร์ที่ 25 มีนาคม 2565
ศอ.บต. รับความเห็นประชาชน เสนอปลด “นกกรงหัวจุก” ออกจากบัญชีสัตว์สงวน เตรียมชูเป็นสัตว์เศรษฐกิจของจังหวัดชายแดนใต้
.....
ที่ประชุมคณะกรรมการผู้แทนพิเศษของรัฐบาลในการแก้ปัญหาจังหวัดชายแดนภาคใต้รับข้อเสนอประชาชนในพื้นที่ มอบ ศอ.บต. เสนอเรื่อง ปลด “นกกรงหัวจุก” ออกจากบัญชีสัตว์สงวน โดยให้กรมอุทยานแห่งชาติ สัตว์ป่า และพันธุ์พืช รับฟังความเห็นประชาชนและศึกษาสถานการณ์เพื่อพิจารณา เนื่องจากปัจจุบันมีการเพาะเลี้ยงจำนวนมาก และยังถือเป็นสัตว์เศรษฐกิจที่สร้างรายได้ให้ทั้งคนเลี้ยงและชุมชนที่ทำธุรกิจเกี่ยวเนื่อง เช่น กรง อาหารสัตว์ ถ้วยเซรามิกใส่น้ำ สอดรับกับนโยบายส่งเสริมการเลี้ยงสัตว์เศรษฐกิจและอัตลักษณ์ท้องถิ่นของรัฐบาล
.
ปัจจุบันการเลี้ยงนกกรงหัวจุกเป็นทั้งวิถีชีวิตและอัตลักษณ์ของท้องถิ่นในพื้นที่จังหวัดชายแดนภาคใต้ เฉพาะส่วนที่ประชาชนเลี้ยงและขยายพันธุ์เองทั่วประเทศมีหลายแสนตัว ทั้งเพื่อความเพลิดเพลินหรือส่งประกวด ถือเป็นหนึ่งในกิจกรรมที่นิยมของทุกเพศทุกวัย สร้างความสัมพันธ์อันดีระหว่างกลุ่มคน และช่วยให้เยาวชนห่างไกลยาเสพติด เพราะคนเลี้ยงต้องใส่ใจดูแล และฝึกนกร้องเพื่อไปแข่งขัน
.
อ่านเพิ่มเติม คลิก >>https://www.thaigov.go.th/news/contents/details/52924
#ไทยคู่ฟ้า#ร่วมต้านโควิด19
-------------------
วันศุกร์ที่ 8 กรกฎาคม 2565
รฟม. เตรียมดันไอเดียให้บริการข้อมูลแหล่งกินเที่ยวช้อปติดแนวรถไฟฟ้า MRT ด้วยเทคโนโลยี Metaverse
สู่โครงการนวัตกรรมนำร่อง เพื่อการเติบโตอย่างยั่งยืนขององค์กรในโลกดิจิทัล
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ประกาศผลผู้ชนะกิจกรรมวันนำเสนอผลงาน (Pitching Day) ภายใต้หลักสูตรโครงการนวัตกรรมนำร่อง (Innovation Pilot Project) ได้แก่ ทีม TransInnovation ซึ่งนำเสนอผลงานที่มีชื่อว่า “Metro Hip Hub” รวมแหล่งกินเที่ยวช้อปติดแนวรถไฟฟ้า เพื่อสร้าง Business Model Innovation ให้กับองค์กร โดยการนำเทคโนโลยี Metaverse เข้ามาใช้ในระบบบริการข้อมูล (Data Service) สำหรับผู้เดินทางในแนวเส้นทางรถไฟฟ้า MRT ให้สามารถค้นหาจุดหมายปลายทางบริเวณโดยรอบสถานีที่เป็นภาพจำลองการเดินทางเสมือนจริงได้ทันที ซึ่งจะช่วยให้ผู้สืบค้นได้รับข้อมูลที่ต้องการครบถ้วนในระบบเดียว อาทิ ทางออกจากสถานีที่ควรเลือกใช้ เส้นทางการเดินเท้าต่อจากสถานีไปยังจุดหมายปลายทาง ฯลฯ ทั้งนี้ ทีมผู้ชนะมองว่า รฟม. มีทรัพยากรข้อมูลที่เกี่ยวข้องจำนวนมากอยู่แล้ว ซึ่งสามารถเริ่มต้นดำเนินการเฟสแรกของโครงการนวัตกรรมนำร่องได้ทันที อีกทั้งการนำนวัตกรรมมาใช้ในการเปลี่ยนแปลงองค์กรนี้ จะช่วยยกระดับคุณภาพชีวิตประชาชนในการเดินทาง ตลอดจนช่วยให้ รฟม. เติบโตอย่างยั่งยืนในโลกดิจิทัลได้ด้วยเช่นกัน
นายวิทยา พันธุ์มงคล รองผู้ว่าการ รฟม. (ปฏิบัติการ) ในฐานะประธานการจัดกิจกรรมวันนำเสนอผลงาน ได้แสดงความยินดีต่อทีมผู้ชนะ รวมถึงทีมนวัตกรต้นแบบของ รฟม. ทุกทีม ที่ต่างก็มีข้อดีเฉพาะตัวและนำมาต่อยอดเป็นไอเดีย แสดงพลังความคิดสร้างสรรค์กันอย่างเต็มที่ โดยโครงการนวัตกรรมนำร่องนี้ก็จะกลายเป็นตัวอย่างสำหรับนวัตกรรมอื่นๆ ของ รฟม. ที่จะตามมาในอนาคตได้
รฟม. เริ่มดำเนินโครงการพัฒนานวัตกรต้นแบบ (MRTA Academy and MRTA Innovator) ตั้งแต่เดือนมีนาคม 2565 โดยร่วมมือกับคณะที่ปรึกษาโครงการฯ จากคณะสถาปัตยกรรมศาสตร์และการผังเมือง มหาวิทยาลัยธรรมศาสตร์ จัดฝึกอบรมหลักสูตรโครงการนวัตกรรมนำร่อง (Innovation Pilot Project) ให้แก่ กลุ่มนวัตกรต้นแบบของ รฟม. ซึ่งเมื่อวันที่ 2 มิถุนายน 2565 ที่ผ่านมา ได้มีการจัดกิจกรรมวันคัดเลือกไอเดีย (Mini-Hackathon Day) จนได้ทีมที่ได้รับการคัดเลือกรวม 5 ทีม เพื่อไปพัฒนาไอเดียทางออกให้มีความชัดเจนในรายละเอียดมากขึ้น และกลับมาประชันกันอีกครั้งในกิจกรรมวันนำเสนอผลงาน (Pitching Day) นี้ โดยคณะที่ปรึกษาโครงการฯ และผู้บริหาร รฟม. ได้ร่วมเป็นกรรมการตัดสินผลงานจากทั้ง 5 ทีม จากเกณฑ์ผลกระทบต่อองค์กรและความยั่งยืน (Impact & Sustainability) ทั้งผลกระทบเชิงบวก/ประโยชน์ทางการเงิน และประโยชน์ต่อสังคมและสิ่งแวดล้อม ซึ่งให้น้ำหนักความสำคัญมากที่สุด ควบคู่กับเกณฑ์อื่นๆ ได้แก่ การระบุปัญหาที่ต้องการหาทางออก (Problem Statement) ความคิดสร้างสรรค์ (Creativity) ในการหาไอเดียสำหรับทางออก (Idea for Solution) ความเป็นไปได้ในการใช้จริง (Viability & Practicality) รวมถึงการเล่าเรื่องและการนำเสนอ (Storytelling & Presentation)
หลังจากนี้ รฟม. มีแผนการจะนำผลงานไอเดียจากทีมผู้ชนะ เข้าสู่กระบวนการศึกษาความเป็นไปได้ในเชิงลึก ทั้งในแง่ของกฎหมาย เทคโนโลยี ประโยชน์ต่อประชาชนและต่อความยั่งยืนองค์กร ตลอดจนปัจจัยอื่นๆ ที่เกี่ยวข้องอย่างรอบด้าน เพื่อพัฒนาโครงการนวัตกรรมนำร่องให้เกิดขึ้นอย่างเป็นรูปธรรมต่อไปติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย และ Call Center รฟม. โทร. 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันอาทิตย์ที่ 31 ตุลาคม 2564
ปลัด สธ.ย้ำพรุ่งนี้เปิดประเทศวันแรก ยังต้องเข้มป้องกันโควิด แม้ ศบค.ปรับลดสถานการณ์หลายพื้นที่
ปลัดกระทรวงสาธารณสุขย้ำพรุ่งนี้ 1 พ.ย. เปิดประเทศรับนักท่องเที่ยววันแรก แม้ ศบค.ลดจังหวัดสีแดงเข้มลง เพิ่ม 5 จังหวัดสีเหลือง และ 4 จังหวัดนำร่องท่องเที่ยว พร้อมเปิดกิจกรรมมากขึ้น แต่ขอให้ประชาชนเข้มป้องกันตนเองสูงสุดตลอดเวลา
ปลัดกระทรวงสาธารณสุขย้ำพรุ่งนี้1 พ.ย. เปิดประเทศรับนักท่องเที่ยววันแรก แม้ ศบค.ลดจังหวัดสีแดงเข้มลงเพิ่ม5 จังหวัดสีเหลือง และ 4 จังหวัดนำร่องท่องเที่ยว พร้อมเปิดกิจกรรมมากขึ้น แต่ขอให้ประชาชนเข้มป้องกันตนเองสูงสุดตลอดเวลา ทุกกิจการใช้มาตรการ COVID Free Setting เพื่อลดการติดเชื้อ อยู่ร่วมกับโควิดอย่างปลอดภัย พื้นที่สีฟ้ากำลังออกแนวทางดื่มในร้านอาหารอย่างปลอดภัย ส่วนสถานบันเทิงยังไม่คลายล็อก
วันนี้ (31 ตุลาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า วันพรุ่งนี้ (1 พฤศจิกายน) จะเป็นวันแรกที่เปิดประเทศรับผู้เดินทางและนักท่องเที่ยวต่างชาติ ซึ่งล่าสุด ศบค.ได้ปรับระดับสถานการณ์ย่อยแต่ละพื้นที่เพื่อรองรับการเปิดประเทศ โดยลดพื้นที่ควบคุมสูงสุดและเข้มงวด (สีแดงเข้ม)เหลือ7 จังหวัด ได้แก่ จันทบุรี ตาก นครศรีธรรมราช นราธิวาส ปัตตานี ยะลา และสงขลา เนื่องจากยังมีการติดเชื้อสูงโดยยังห้ามออกนอกเคหสถาน เวลา 23.00 - 03.00 น. ขณะที่กระทรวงสาธารณสุขได้เร่งฉีดวัคซีนโควิด 19 ให้ครอบคลุม เพื่อควบคุมโรคและลดการแพร่เชื้อ ส่วนพื้นที่ควบคุมสูงสุด (สีแดง) เพิ่มขึ้นเป็น 38 จังหวัดพื้นที่ควบคุม (สีส้ม) 23 จังหวัด นอกจากนี้ ยังปรับลดสถานการณ์โดยกำหนดพื้นที่เฝ้าระวังสูง (สีเหลือง) 5 จังหวัด ได้แก่นครพนม น่าน บึงกาฬ มุกดาหาร และสกลนคร เนื่องจากมีการติดเชื้อต่ำ และพื้นที่นำร่องท่องเที่ยว (สีฟ้า) 4 จังหวัด ได้แก่ กทม. กระบี่ พังงา และภูเก็ต เปิดทั้งจังหวัด ส่วนอีก 13 จังหวัดที่เหลือเป็นการเปิดเฉพาะบางพื้นที่ ซึ่งจะใช้มาตรการเดียวกับพื้นที่เฝ้าระวัง (สีเขียว)
นายแพทย์เกียรติภูมิกล่าวว่า พื้นที่สีเหลืองและสีฟ้า กิจการกิจกรรมหลายๆ อย่างสามารถกลับมาเปิดให้บริการได้เกือบปกติ แต่พื้นที่สีเหลืองยังไม่ได้เปิดให้ดื่มเครื่องดื่มแอลกอฮอล์ในร้านอาหาร ส่วนพื้นที่สีฟ้าแม้จะดื่มในร้านอาหารได้ แต่ได้มอบให้คณะกรรมการโรคติดต่อกรุงเทพมหานครพิจารณาออกแนวทางการให้บริการเครื่องดื่มแอลกอฮอล์ในร้านอาหารอย่างปลอดภัย เพื่อลดการแพร่เชื้อโควิด19 อย่างไรก็ตาม หากงดการดื่มเครื่องดื่มแอลกอฮอล์ได้จะดีที่สุด เนื่องจากเป็นปัจจัยเสี่ยงสำคัญที่ทำให้เกิดการถอดหน้ากาก และทำให้ขาดสติ การป้องกันตนเองลดลง ส่วนสถานบันเทิง ผับ บาร์ คาราโอเกะ อยู่ระหว่างให้ผู้ประกอบการเตรียมความพร้อม และจัดทำมาตรการเพื่อรองรับการผ่อนคลายกิจการในระยะถัดไป
“ขอย้ำว่าแม้จะมีการผ่อนคลายกิจการกิจกรรมต่างๆ มากขึ้นในแต่ละพื้นที่ เพื่อเปิดประเทศรับนักท่องเที่ยว แต่สิ่งสำคัญ คือ ยังต้องปฏิบัติตามมาตรการต่างๆ อย่างเข้มข้น โดยเฉพาะมาตรการส่วนบุคคลป้องกันตนเองสูงสุดตลอดเวลา เว้นระยะห่าง ล้างมือ สวมหน้ากาก ซึ่งเป็นปัจจัยสำคัญที่ช่วยลดการติดเชื้อและแพร่เชื้อแม้จะมีการฉีดวัคซีนโควิด 19 ได้ครอบคลุมสูงขึ้นก็ตาม ส่วนสถานประกอบการต่างๆ ยังต้องเข้มมาตรการ COVID Free Setting เพื่อให้เป็นสถานที่ปลอดโควิด ขอให้ทุกคนร่วมมือกัน เพื่อลดการแพร่ระบาด เปิดประเทศอย่างปลอดภัย เพราะหากหย่อนยานมาตรการ เมื่อมีการติดเชื้อเพิ่มขึ้นอาจต้องปิดสถานที่หรือกิจการ ซึ่งจะทำให้เกิดผลกระทบและไม่เป็นผลดีต่อทุกฝ่าย ส่วนมาตรการทางด้านสาธารณสุขยังมีความพร้อม ทั้งการสอบสวนควบคุมโรค การตรวจหาเชื้อ และการรักษาพยาบาล” นายแพทย์เกียรติภูมิกล่าว
******************************** 31 ตุลาคม 2564
วันอาทิตย์ที่ 18 กรกฎาคม 2564
ประกาศ ขสมก. ประจำวันที่ 18 กรกฏาคม 2564​ พบพนักงานติดเชื้อไวรัส COVID-19 จำนวน 7 ราย
ประกาศ ขสมก. ประจำวันที่ 18 กรกฏาคม 2564​ พบพนักงานติดเชื้อไวรัส COVID-19 จำนวน 7 ราย
1) พนักงานเก็บค่าโดยสารรถธรรมดา สาย 1 เพศหญิง อายุ 39 ปี
2) พนักงานเก็บค่าโดยสารรถธรรมดา สาย 205 เพศชาย อายุ 39 ปี
3) พนักงานเก็บค่าโดยสารรถปรับอากาศ สาย 4 เพศหญิง อายุ 60 ปี (ปัจจุบันองค์การ ให้พนักงานดังกล่าว ปฏิบัติหน้าที่ทำความสะอาด ท่าปล่อยรถท่าเรือคลองเตย)
4) พนักงานเก็บค่าโดยสารรถธรรมดา สาย 84 เพศชาย อายุ 23 ปี
5) พนักงานเก็บค่าโดยสารรถปรับอากาศ สาย 519 เพศหญิง อายุ 26 ปี
6) พนักงานขับรถโดยสารปรับอากาศ สาย A2 เพศชาย อายุ 30 ปี
7) พนักงานเก็บค่าโดยสารรถปรับอากาศ สาย 140 เพศหญิง อายุ 38 ปี
วันพุธที่ 24 สิงหาคม 2565
รณรงค์สวมหมวกกันน็อค 100% ทั่วประเทศ เน้นใช้เทคโนโลยีบังคับใช้กฎหมาย ลดบาดเจ็บ - สูญเสียบนท้องถนน
.....
พล.อ.อนุพงษ์ เผ่าจินดา รมว.มหาดไทย ในฐานะผู้อำนวยการศูนย์อำนวยการความปลอดภัยทางถนน (ศปถ.) เผยถึงมติ ศปถ.ได้เห็นชอบเรื่องการรณรงค์สวมหมวกนิรภัย 100 % ทั่วประเทศอย่างต่อเนื่อง เพื่อป้องกันและลดการบาดเจ็บและความสูญเสียจากอุบัติเหตุทางถนนในระดับพื้นที่ได้อย่างมีประสิทธิภาพ
.
พร้อมสั่งการไปยังผู้ว่าราชการจังหวัดทั่วประเทศ ในฐานะผู้อำนวยการศูนย์อำนวยการความปลอดภัยทางถนนจังหวัด กำหนดแนวทางและมาตรการที่เหมาะสมกับพื้นที่ โดยให้ทุกส่วนราชการ สถานศึกษา สถานพยาบาล หน่วยงานขององค์กรปกครองส่วนท้องถิ่น ศูนย์พัฒนาเด็กเล็ก สถานประกอบการ และนิคมอุตสาหกรรม เป็นพื้นที่สวมหมวกนิรภัย 100 %
.
รวมถึงนำระบบเทคโนโลยีมาสนับสนุนการบังคับใช้กฎหมายอย่างเข้มงวดจริงจัง กับผู้ที่ไม่สวมหมวกนิรภัยขณะขับขี่ และย้ำเตือนข้าราชการ เจ้าหน้าที่หน่วยงาน ผู้นำต่าง ๆ ให้เป็นแบบอย่างที่ดีในการปฏิบัติตามกฎจราจร โดยเฉพาะการสวมหมวกนิรภัยทุกครั้งที่มีการขับขี่รถจักรยานยนต์ พร้อมรณรงค์ประชาสัมพันธ์สร้างการรับรู้ในพื้นที่อย่างต่อเนื่อง
#ไทยคู่ฟ้า#ร่วมต้านโควิด19
-------------------
วันอังคารที่ 17 สิงหาคม 2564
เร่งหาวัคซีนโควิด 10 ล้านโดส ในเดือน ก.ย. นี้ ปูพรมฉีดทั่วประเทศ
....
จากที่ประชุม ศบค. เมื่อวันที่ 16 ส.ค. 64 ได้ตั้งเป้าจัดหาวัคซีนป้องกันโรคโควิด-19 ในเดือน ก.ย. 64 ให้ได้อย่างน้อย 10 ล้านโดส สำหรับการปูพรมฉีดให้กับประชาชน โดยเฉพาะกลุ่มผู้สูงอายุ 60 ปีขึ้นไป กลุ่มโรคเรื้อรัง 7 โรค และหญิงตั้งครรภ์ทั่วประเทศ
.
โดยผู้ที่ได้รับวัคซีนเข็มแรกแล้ว จะต้องได้รับการฉีดเข็มที่สองอย่างต่อเนื่อง เพื่อเพิ่มประสิทธิภาพการป้องกันโรค และการฟื้นฟูเศรษฐกิจ พร้อมรองรับแผนเปิดการท่องเที่ยว คิดเป็นสัดส่วนใน กทม. 15%, 10 จังหวัดเศรษฐกิจ 8%, จังหวัดอื่น ๆ 75% และกลุ่มองค์กรภาครัฐ ราชทัณฑ์อีก 2%
.
สำหรับแผนการจัดหาวัคซีนเพิ่มเติมให้ได้ 100 ล้านโดส ในปี 64 รัฐบาลได้เร่งเจรจากับผู้ผลิตที่สามารถส่งมอบวัคซีนได้โดยเร็วที่สุด ได้แก่ วัคซีนไฟเซอร์เพิ่มอีก 10 ล้านโดส วัคซีนซิโนแวค 12 ล้านโดส และวัคซีนอื่น ๆ อีก 10 ล้านโดส
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 17 พฤษภาคม 2565
นายกฯ พอใจภาพรวมเปิดเทอมวันแรก สถานศึกษาเคร่งครัดมาตรการป้องกันโควิด-19
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม พอใจภาพรวมการเปิดภาคเรียนวันแรก ในภาคเรียนที่ 1/2565 ให้นักเรียนได้กลับมาเรียนในห้องเรียน หรือ On-Site
.
ซึ่งจากการตรวจสอบพบว่า โรงเรียนในสังกัดกระทรวงศึกษาธิการ กรุงเทพมหานคร รวมทั้งโรงเรียนเอกชน เตรียมพร้อมเปิดภาคเรียน ทั้งมาตรการเฝ้าระวัง และควบคุมการแพร่ระบาดโควิด-19 ในโรงเรียน
.
นักเรียน ครู และบุคลากรในโรงเรียน สวมหน้ากากอนามัย เว้นระยะห่างในห้องเรียนและทางเดิน มีการจัดเหลื่อมเวลาเรียน เวลาพักรับประทานอาหาร ทำความสะอาดโรงเรียนสม่ำเสมอ รวมถึงนักเรียนส่วนใหญ่ได้รับการฉีดวัคซีนตามที่กระทรวงสาธารณสุขแนะนำ
.
พร้อมฝากถึงผู้ปกครองควรสังเกตอาการ และตรวจคัดกรองบุตรหลานก่อนพามาโรงเรียน เพี่อความไม่ประมาทและลดความเสี่ยงในการรับ/แพร่เชื้อโควิด-19 ในโรงเรียนด้วย
#ไทยคู่ฟ้า #ร่วมต้านโควิด19
-------------------
วันพุธที่ 30 มีนาคม 2565
รมว.สุชาติ เยือนดูไบ ร่วมคณะผู้แทนไทย ประชุม World Government Summit ครั้งที่ 8
...
เมื่อวันที่ 30 มีนาคม 2565 นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นายสุรชัย ชัยตระกูลทอง ผู้ช่วยรัฐมนตรีประจำกระทรวงแรงงาน และคณะ เข้าร่วมการประชุม World Government Summit ครั้งที่ 8 ประจำปี ค.ศ.2022 ตามหนังสือเชิญของรัฐมนตรีกระทรวงปัญญาประดิษฐ์ดิจิทัลเพื่อเศรษฐกิจและการทำงานทางไกล มีหนังสือเชิญโดยมี นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน เป็นหัวหน้าคณะผู้แทนไทย เพื่อร่วมเสวนาภายใต้หัวข้อ “Shaping the Future of Government และมีหัวข้อหลักในการประชุม จำนวน 8 หัวข้อ ได้แก่ นโยบายขับเคลื่อนการบริหารรัฐกิจ อนาคตของระบบสาธารณสุข การพัฒนาที่ยั่งยืน นวัตกรรม การฟื้นฟูเศรษฐกิจโลก การสร้างสังคมที่เข้มแข็ง อนาคตของการศึกษาและการทำงาน และเมืองแห่งอนาคต
สำหรับการประชุม World Government Summit เป็นการประชุมระหว่างประเทศที่สหรัฐอาหรับเอมิเรตส์ จัดขึ้นเป็นประจำทุกปี ภายใต้การอุปถัมภ์ชองเชค มูฮัมมัด บิน รอชิด อัลมักตูม (His Highness Sheikh Mohammed bin Rashid Al Maktoum) รองประธานาธิบดีและนายกรัฐมนตรีแห่งสหรัฐอาหรับเอมิเรตส์และเจ้าครองรัฐดูไบ เพื่อเป็นเวทีสำหรับผู้นำรัฐบาล รัฐมนตรี เจ้าหน้าที่อาวุโสจากภาครัฐและเอกชน และผู้นำองค์การระหว่างประเทศทั่วโลก ในการแลกเปลี่ยนข้อคิดเห็นและหารือในประเด็นที่เกี่ยวข้องกับแนวทางการพัฒนาและการบริหารจัดการภาครัฐ มีกำหนดจัดขึ้นระหว่างวันที่ 29 - 30 มีนาคม 2565 ณ นครดูไบ ประเทศสหรัฐอาหรับเอมิเรตส์ โดยเป็นส่วนหนึ่งของงาน World Expo 2020 จัดขึ้นในรูปแบบของการเสวนา มีผู้เข้าร่วมการประชุมกว่า 4,000 คน จาก 190 ประเทศทั่วโลก โดยมีการประชุมใหญ่ ซึ่งมีการกล่าวถ้อยแถลงของผู้นำประเทศ และการประชุมห้องย่อย ตามหัวข้อต่างๆ ซึ่งผู้เข้าร่วมประชุมสามารถเลือกเข้าร่วมรับฟังได้ตามความสนใจ ซึ่งในส่วนของประเทศไทย นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน ได้กล่าวถ้อยแถลงมีสาระสำคัญครอบคลุมในประเด็นต่าง ๆ ได้แก่ โมเดลเศรษฐกิจชีวภาพ เศรษฐกิจหมุนเวียน และเศรษฐกิจสีเขียว เป้าหมายการพัฒนาที่ยั่งยืน เศรษฐกิจพอเพียง หลักประกันสุขภาพถ้วนหน้า และรถยนต์พลังงานไฟฟ้า เป็นต้น
วันพฤหัสบดีที่ 11 สิงหาคม 2565
นายกฯ พอใจกรุงเทพฯ เป็นขึ้นแท่นอันดับ 1 ในเอเชียแปซิฟิก ดึงงานประชุมนานาชาติเข้าสู่ประเทศได้สูงสุด
นายกฯ พอใจกรุงเทพฯ เป็นขึ้นแท่นอันดับ 1 ในเอเชียแปซิฟิก ดึงงานประชุมนานาชาติเข้าสู่ประเทศได้สูงสุด จากรายงานวิจัยประจำปี “Leveraging Intellectual Capital” โดย GainingEdge  สสปน. คาดไทยเป็นเจ้าภาพเอเปค ปีนี้ ช่วยผลักดันนักเดินทาง MICE
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่กรุงเทพฯ เป็นอันดับ 1 ในเอเชียแปซิฟิก ที่สามารถดึงงานประชุมนานาชาติเข้าสู่ประเทศได้สูงสุดจากผลรายงานวิจัยประจำปี “Leveraging Intellectual Capital” ซึ่งเป็นการวัดอันดับการใช้ประโยชน์จากทุนทางปัญญาของแต่ละประเทศ จัดทำโดยบริษัทที่ปรึกษาระหว่างประเทศด้านการจัดประชุม GainingEdge เมื่อเดือนพฤษภาคมที่ผ่านมา พบว่า กรุงเทพมหานคร สามารถดึงงานประชุมมาจัดในประเทศได้มากถึง 123 งาน ทั้งที่มีบุคลากรเข้าเป็นกรรมการบริหารสมาคมระหว่างประเทศ 194 สมาคม โดยคิดเป็นอัตราการใช้ประโยชน์ (Harnessing Ratio) ถึง 63.4 % ทำให้กรุงเทพเป็นอันดับ 1 ของเอเชียแปซิฟิก และเป็นอันดับ 6 ของโลก จากการคำนวณอัตราการใช้ประโยชน์ การจัดอันดับดังกล่าว เป็นการจัดอันดับเมืองจุดหมายปลายทาง MICE (Meetings, Incentives, Conferences and Exhibitions) ทั่วโลกที่ใช้ประโยชน์จากบุคลากรที่เป็นต้นทุนทางปัญญาเพื่อดึงงานประชุมนานาชาติมาจัดในเมืองได้สูงสุด โดยพิจารณาจากจำนวนผู้เชี่ยวชาญวิชาชีพที่ได้เข้าไปดำรงตำแหน่งในคณะกรรมการบริหารของสมาคมวิชาชีพระหว่างประเทศ
โฆษกประจำสำนักนายกรัฐมนตรียังเปิดเผยว่า ในเดือนพฤศจิกายน 2565 นี้ ไทยจะเป็นเจ้าภาพการประชุมความร่วมมือทางเศรษฐกิจเอเชีย-แปซิฟิก (APEC) ระดับผู้นำ รวมถึงการประชุมที่เกี่ยวข้องตลอดทั้งปี เป็นสัญญาณและโอกาสที่ดีที่จะดึงการจัดงานต่าง ๆ เข้ามาในประเทศไปจนถึงปีหน้า ซึ่งสำนักงานส่งเสริมการจัดประชุมและนิทรรศการ (องค์การมหาชน) (สสปน. หรือ TCEB) ยังระบุว่า หากสามารถผลักดันการจัดประชุมให้เกิดขึ้นได้ตามแผน ปีนี้จะมีจำนวนนักเดินทาง MICE ไมซ์รวมมากกว่า 6 ล้านคน สร้างรายได้รวมกว่า 28,400 ล้านบาท ต่อเนื่องถึงในปี 2566
“นายกรัฐมนตรี พร้อมสนับสนุนภาคบริการในห่วงโซ่อุตสาหกรรมไมซ์ ในการพัฒนาความรู้ ฝีมือ ทักษะแก่บุคลากร เพื่อเตรียมความพร้อมรองรับการขยายตัวของอุตสาหกรรม MICE ไทยในหลาย ๆ ด้าน ทั้งนี้ เชื่อมั่นศักยภาพไทยมีขีดความสามารถในการแข่งขันธุรกิจ MICE อยู่ในลำดับต้นๆ ของภูมิภาค ซึ่งจะช่วยสร้างงาน สร้างรายได้ให้แก่ประเทศ ขยายผลต่อยอดในการพัฒนาประเทศ” นายธนกร กล่าว
วันจันทร์ที่ 30 พฤษภาคม 2565
ครม.เห็นชอบเพิ่มด่านศุลกากรสะเดา เป็นจุดนำผ่านน้ำมันปาล์มไป สปป.ลาว คุ้มเข้มลักลอบนำขายในประเทศ
ครม.เห็นชอบเพิ่มด่านศุลกากรสะเดา เป็นจุดนำผ่านน้ำมันปาล์มไป สปป.ลาว คุ้มเข้มลักลอบนำขายในประเทศ
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 30 พฤษภาคม 2565 ว่า ตามที่สาธารณรัฐประชาธิปไตยประชาชนลาว (สปป.ลาว) ขอให้รัฐบาลไทยพิจารณาทบทวนการกำหนดด่านนำผ่านน้ำมันปาล์ม ซึ่งต้องนำผ่านด่านทางน้ำที่สำนักงานศุลกากรท่าเรือกรุงเทพเท่านั้น พร้อมทั้งขอให้ไทยออกหนังสือรับรองการนำผ่านน้ำมันปาล์ม เพื่อไปจำหน่ายภายใน สปป.ลาว
ดังนั้น เพื่อเป็นการอำนวยความสะดวกและรักษาความสัมพันธ์ระหว่างประเทศไทยกับ สปป.ลาว ครม.จึงมีมติอนุมัติร่างประกาศกระทรวงพาณิชย์ เรื่อง กำหนดให้น้ำมันปาล์มและแฟรกชันของน้ำมันปาล์มฯ (ฉบับที่ 2) พ.ศ. .... ตามที่กระทรวงพาณิชย์เสนอ ซึ่งมีสาระสำคัญเป็นการเพิ่มด่านนำผ่าน (ทางบก) คือ ด่านศุลกากรสะเดา จังหวัดสงขลา เป็นจุดเริ่มต้นนำผ่านมาจากมาเลเซีย ไปยังจุดสิ้นสุดที่ด่านศุลกากรหนองคาย เพื่อนำผ่านน้ำมันปาล์มและแฟรกชันของน้ำมันปาล์ม (เพื่อการบริโภคอย่างเดียว) ไปยัง สปป.ลาว ปริมาณไม่เกิน 5,000 ตันต่อปี โดยต้องมีหนังสือรับรองที่กระทรวงพาณิชย์เป็นผู้ออกให้ และผู้นำผ่านน้ำมันปาล์มฯ ต้องแจ้งให้กระทรวงพาณิชย์ทราบก่อนอย่างน้อย 1 เดือน
ทั้งนี้ เพื่อเป็นการป้องกันการรั่วไหลหรือตกหล่นภายในประเทศ จะมีการติดตามการขนส่งจากจุดเริ่มต้นนำผ่านไปถึงจุดปลายทาง หากพบว่ามีการลักลอบนำไปขายระหว่างการนำผ่าน จะมีการทบทวนมาตรการนี้โดยเร็วต่อไป
วันพุธที่ 23 มีนาคม 2565
รมต.อนุชา นำคณะลงพื้นที่บ้านบางกลอย ตรวจสอบและรวบรวมข้อมูลสภาพปัญหา เพื่อเร่งหาแนวทางช่วยเหลือ ย้ำรัฐบาลดูแลประชาชนทุกกลุ่มเต็มที่ โดยยึดประโยชน์ส่วนรวมของคนในชาติ
รมต.อนุชา นำคณะลงพื้นที่บ้านบางกลอย ตรวจสอบและรวบรวมข้อมูลสภาพปัญหา เพื่อเร่งหาแนวทางช่วยเหลือ ย้ำรัฐบาลดูแลประชาชนทุกกลุ่มเต็มที่ โดยยึดประโยชน์ส่วนรวมของคนในชาติ
วันนี้ (23 มีนาคม 2565) เวลา 14.00 น. นายอนุชา นาคาศัย รัฐมนตรีประจำสำนักนายกรัฐมนตรี ในฐานะประธานคณะกรรมการอิสระเพื่อตรวจสอบข้อเท็จจริงและแก้ไขปัญหาชุมชนกะเหรี่ยงบางกลอย นำคณะประกอบด้วย นายชาญกฤช เดชวิทักษ์ ผู้ช่วยรัฐมนตรีประจำสำนักนายกรัฐมนตรี นายธีรภัทร ประยูรสิทธิ ปลัดสำนักนายกรัฐมนตรี นายกฤษณ์ แก้วอยู่ สมาชิกสภาผู้แทนราษฎร เขต 1 นายสุชาติ อุสาหะ สมาชิกสภาผู้แทนราษฎร เขต 3 นายสมชัย เลิศประสิทธิพันธ์ รองผู้ว่าราชการจังหวัดเพชรบุรี นายอภินันท์ ธรรมเสนา นักวิชาการศูนย์มานุษยวิทยาสิรินธร (องค์การมหาชน) ลงพื้นที่ หมู่ที่ 1 ต.ห้วยแม่เพรียง อ.แก่งกระจาน จ.เพชรบุรี เพื่อติดตามการแก้ไขปัญหาที่อยู่อาศัยและที่ดินทำกินของชาวกะเหรี่ยงในพื้นที่บ้านบางกลอย ซึ่งเป็นสืบเนื่องมาจากการที่ชาวบ้านผู้ได้รับผลกระทบในพื้นที่บ้านบางกลอยได้รับความเดือดร้อนจากปัญหาด้านต่าง ๆ ที่เป็นอุปสรรคต่อการพัฒนาคุณภาพชีวิต
รัฐมนตรีประจำสำนักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยต่อปัญหาของพี่น้องชาวบางกลอย จึงได้สั่งการให้หน่วยงานที่เกี่ยวข้องเร่งดำเนินการให้ความช่วยเหลือโดยด่วน โดยได้ออกคำสั่งสำนักนายกรัฐมนตรี ที่ 26/2565 แต่งตั้งคณะกรรมการอิสระเพื่อตรวจสอบข้อเท็จจริงและแก้ไขปัญหาชุมชนกะเหรี่ยงบางกลอย ซึ่งจากการประชุมหารือจึงเป็นที่มาของการลงพื้นที่เพื่อตรวจสอบและติดตามสภาพปัญหาในวันนี้
รัฐมนตรีประจำสำนักนายกรัฐมนตรี กล่าวเพิ่มเติมว่า การลงพื้นที่ในวันนี้ ได้รับฟังข้อมูลและข้อเท็จจริงที่ประชาชนในพื้นที่ประสบปัญหา อาทิ ปัญหาที่ดินทำกิน ปัญหาแหล่งน้ำสำหรับการดำรงชีพ และการอนุรักษณ์ความเป็นชาติพันธุ์บนผืนแผ่นดินไทย โดยวันนี้ได้เยี่ยมชมการดำเนินงานมูลนิธิปิดทองหลังพระเพื่อการพัฒนาคุณภาพชีวิต โครงการส่งเสริมอาชีพในการพัฒนารายได้ และได้เยี่ยมที่อยู่อาศัย ที่ดินทำกิน และระบบสาธารณูปโภคของชุมชน รัฐมนตรีประจำสำนักนายกรัฐมนตรี ยังย้ำอีกว่ารัฐบาลจะดูแลประชาชนทุกกลุ่มที่อาศัยอยู่บนผืนแผ่นดินไทยอย่างเต็มที่ ทั้งนี้ การแก้ไขปัญหาต้องคำนึงถึงการใช้ประโยชน์ของคนในชาติร่วมกัน ไม่ใช่เพื่อคนใดคนหนึ่ง ส่วนกำหนดระยะเวลาจะดำเนินการให้เร็วที่สุดภายหลังจากการลงพื้นที่วันนี้
----------
วันพุธที่ 28 กรกฎาคม 2564
อนุมัติ! 13,026 ล้านบาท ดูแลผู้ป่วยโควิด และเยียวยาผู้เสียหายจากวัคซีน
....
ครม. อนุมัติกรอบวงเงิน 13,026 ล้านบาท ให้ สปสช. เพื่อเป็นค่าใช้จ่ายให้กับหน่วยบริการ สถานพยาบาลที่ให้บริการสาธารณสุขโรคโควิด-19 แก่ประชาชนกลุ่มเป้าหมายทุกสิทธิ จำนวน 3,508,060 ราย ในระหว่างเดือน ส.ค. – ก.ย. 64 ประกอบด้วย
1) กลุ่มเสี่ยงที่ได้รับการตรวจคัดกรองไวรัสโควิด-19 จำนวน 3,392,800 ราย
2) ผู้ป่วยโควิด-19 ที่ได้รับบริการสาธารณสุข จำนวน 114,500 ราย
3) ผู้ได้รับความเสียหายจากการฉีดวัคซีนโควิด-19 จำนวน 760 ราย
.
ข้อดีของโครงการดังกล่าว จะช่วยลดงบประมาณด้านการรักษาพยาบาลในภาพรวม เนื่องจากการให้บริการตรวจคัดกรองหรือป้องกันไม่ให้เกิดการติดโรค จะมีต้นทุนค่าใช้จ่ายน้อยกว่าการรักษาเมื่อป่วยแล้ว และยังเป็นหลักประกันทางสังคมด้านสุขภาพสำหรับประชาชนที่ได้รับผลกระทบจากการระบาดของโรคโควิด-19 อีกด้วย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 28 กรกฎาคม 2564
ชวนตรวจสภาพจิตใจช่วงโควิด ด้วย MENTAL HEALTH CHECK-IN
....
ชวนตรวจสภาพจิตใจช่วงโควิด ด้วย MENTAL HEALTH CHECK-IN
.
ช่วงสถานการณ์โควิด-19 มาประเมินสุขภาพจิตเบื้องต้นได้ที่ MENTAL HEALTH CHECK INhttps://checkin.dmh.go.th/
.
MENTAL HEALTH CHECK IN เป็นเครื่องมือประเมินสุขภาพจิตเบื้องต้น และคัดกรองความเสี่ยงต่อปัญหาสุขภาพจิตจากสถานการณ์ COVID-19 พัฒนาขึ้นเพื่อช่วยให้บุคลากรสาธารณสุข/ อสม./ จิตอาสา ใช้ประเมินสุขภาพจิตประชาชน เพื่อค้นหากลุ่มเสี่ยงต่อปัญหา มาดูแลสุขภาพจิต ตลอดจนประชาชนและผู้มีความเสี่ยงต่อปัญหาสุขภาพจิตสามารถประเมินตนเองและเข้าถึงบริการได้อย่างรวดเร็ว
.
การประเมินประกอบไปด้วย SBSD คือ
S: Stress (เครียด)
B: Burnout (ภาวะหมดไฟ)
S: Suicide (เสี่ยงฆ่าตัวตาย)
D: Depression (ซึมเศร้า)
.
ทำเสร็จ ทราบผลประเมินทันที มีคำแนะนำในการปฏิบัติตัว พร้อมมีช่องทางการขอรับการปรึกษาจากผู้เชี่ยวชาญทางออนไลน์
.
Cr. กรมสุขภาพจิต กระทรวงสาธารณสุข
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 21 มิถุนายน 2564
การประชุมคณะกรรมการบริหารจัดการแก้ไขปัญหากากอุตสาหกรรม ครั้งที่ 2/2564
ปลัดกระทรวงอุตสาหกรรม เป็นประธานการประชุมคณะกรรมการบริหารจัดการแก้ไขปัญหากากอุตสาหกรรม ครั้งที่ 2/2564
วันนี้ (21 มิถุนายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารจัดการแก้ไขปัญหากากอุตสาหกรรม ครั้งที่ 2/2564 เพื่อหารือหลักเกณฑ์และแนวทางปฏิบัติตามมาตรฐาน Zero Waste to Landfill Certificate และการดำเนินการปรับปรุงฐานข้อมูลกากอุตสาหกรรม (Big Data) โดยมี นางวรวรรณ ชิตอรุณ และนายภานุวัฒน์ ตริยางกูรศรี รองปลัดกระทรวงอุตสาหกรรม พร้อมด้วยคณะผู้บริหาร เข้าร่วมประชุม ณ ห้องประชุม อก.1 ชั้น 2 สปอ. และผ่านระบบเทคโนโลยีสารสนเทศ Video Conference (Zoom)
ทั้งนี้ การจัดกิจกรรมฯ ดังกล่าว เป็นไปตามมาตรการควบคุม และป้องกันการแพร่ระบาดของเชื้อไวรัส โควิด-19 ตามข้อกำหนดออกตามความในมาตรา 9 แห่ง พ.ร.ก.ฉุกเฉิน ฉบับที่ 24 ลงวันที่ 19 มิถุนายน พ.ศ. 2564
วันพฤหัสบดีที่ 11 สิงหาคม 2565
รมว.พม. ปิดกิจกรรม Pride Together, Pride Talk พร้อมมอบรางวัลชนะการประกวด Miss International Queen 2022 รอบความสามารถพิเศษ
รมว.พม. ปิดกิจกรรม Pride Together, Pride Talk พร้อมมอบรางวัลชนะการประกวด Miss International Queen 2022 รอบความสามารถพิเศษ
วันที่ 20 มิ.ย. 65 เวลา 16.30 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในพิธีปิดกิจกรรม Pride Together, Pride Talk และมอบรางวัลชนะการประกวด Miss International Queen 2022 รอบความสามารถพิเศษ โดยมีคณะผู้บริหารกระทรวง พม. พร้อมด้วยผู้แทนภาคีเครือข่ายทั้งหน่วยงานภาครัฐ ภาคเอกชน และภาคประชาสังคม เข้าร่วมงาน ณ ชั้น G บริเวณลานอีเดน ศูนย์การค้าเซ็นทรัลเวิลด์ กรุงเทพฯ
นายจุติกล่าวว่า รัฐบาลไทย โดยกระทรวงการพัฒนาสังคมและความมั่นคงของมนุษย์ (พม.) ได้ให้ความสำคัญกับการเคารพในศักดิ์ศรีความเป็นมนุษย์ตามหลักสากลด้านสิทธิมนุษยชน โดยเฉพาะการเคารพในความแตกต่างหลากหลาย และพร้อมส่งเสริมความเท่าเทียมระหว่างเพศให้เกิดขึ้นในสังคมอย่างเป็นรูปธรรม อีกทั้งมีความมุ่งมั่นที่จะให้สังคมไทยเป็นสังคมที่ส่งเสริมโอกาสอย่างเท่าเทียมสำหรับบุคคลทุกเพศ ให้สามารถเข้าถึงสิทธิอย่างครอบคลุมทั้งด้านสังคม เศรษฐกิจ และการเมือง โดยมีพระราชบัญญัติความเท่าเทียมระหว่างเพศ ซึ่งประกาศใช้เมื่อปี 2558 เป็นกลไกสำคัญในการประสานความร่วมมือกับภาคีเครือข่ายทุกภาคส่วนเพื่อคุ้มครองผู้ถูกเลือกปฏิบัต โดยไม่เป็นธรรมระหว่างเพศ และป้องกันมิให้มีการเลือกปฏิบัติโดยไม่เป็นธรรมระหว่างเพศ
นายจุติกล่าวต่อไปว่า กระทรวง พม. ได้มอบหมายให้กรมกิจการสตรีและสถาบันครอบครัว (สค.) ประสานความร่วมมือกับภาคีเครือข่าย เพื่อส่งเสริมความเท่าเทียมระหว่างเพศในทุกระดับ ซึ่งวันนี้ การจัดกิจกรรม Pride Together, Pride Talk ถือเป็นโอกาสสำคัญที่สะท้อนให้เห็นถึงความร่วมมือกันเพื่อสื่อสารสร้างความรู้ความเข้าใจเรื่องความเท่าเทียมระหว่างเพศผ่านการถ่ายทอดแนวคิด มุมมองของผู้มีชื่อเสียงในการเคารพในคุณค่าของตนเอง รวมทั้งวิสัยทัศน์ของผู้บริหารองค์กรที่มีบทบาทสำคัญในการผลักดันให้สังคมตระหนักเรื่องความเท่าเทียมระหว่างเพศ
นายจุติ กล่าวเพิ่มเติมว่า กิจกรรมนี้แสดงให้เห็นว่าประเทศไทยเปลี่ยนแปลงไปตามสถานการณ์ของสังคม อยากให้คนไทยยอมรับและปรับไปตามการเปลี่ยนแปลงของโลก ที่เน้นเรื่องความสุข สิทธิเสรีภาพ และอยากจะบอกว่าประเทศไทยให้สิทธิเสรีภาพ เป็นสถานที่เปิดรับคนทุกเพศทุกวัย ไม่ว่าจะมาจากประเทศอะไรก็ตาม ทุกคนจะมีความสุข และสร้างสรรค์สิ่งดีๆให้กับสังคมไทยและโลก ทั้งนี้ กระทรวง พม. เป็นตัวแทนของรัฐบาล กระทรวงการท่องเที่ยวและกีฬา และภาคเอกชน ร่วมมือกับโครงการพัฒนาแห่งสหประชาชาติ (UNDP) ประจำประเทศไทย จะเห็นได้ว่าประเทศไทยจริงจังกับการเปลี่ยนแปลง ทำอะไรก็ได้ที่ให้คนมีความสุข และอยู่ในกรอบของกฎหมาย อย่างไรก็ตาม ขอชื่นชมผู้เข้าประกวดทุกท่านที่ได้แสดงความสามารถของตนเอง ซึ่งตนเชื่อว่ามนุษย์ทุกคนมีคุณค่า มีศักยภาพ และควรได้รับโอกาสอย่างเท่าเทียมกัน ซึ่งถือเป็นพลังสำคัญในการสร้างสังคมที่มีคุณภาพอย่างยั่งยืนต่อไป
วันพุธที่ 25 พฤษภาคม 2565
องค์การอนามัยโลกชื่นชมระบบจัดการโควิด19 ในประเทศไทย พร้อมจะนำไปพัฒนาเป็นรูปแบบที่เป็นสากล และใช้กับบริหารสถานการณ์โรคระบาดทั่วโลก
องค์การอนามัยโลกชื่นชมระบบจัดการโควิด19 ในประเทศไทย พร้อมจะนำไปพัฒนาเป็นรูปแบบที่เป็นสากล และใช้กับบริหารสถานการณ์โรคระบาดทั่วโลก ด้านรองนายกรัฐมนตรี “อนุทิน” เชิญผู้อำนวยการใหญ่ WHO ร่วมการประชุม APEC High Level Meeting on Health ที่ประเทศไทย
วันที่ 25 พ.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ระหว่างการประชุมสมัชชาอนามัยโลก (WHA) สมัยที่ 75 นครเจนีวา สมาพันธรัฐสวิส นายอนุทิน ชาญวีรกูล รองนายกรัฐมนตรีและรมว.สาธารณสุข พร้อมคณะได้มีโอกาสพบเพื่อหารือกับ นาย Tedros Adhanom Ghrebreyesus ผู้อำนวยการใหญ่ องค์การอนามัยโลก (WHO) ถึงความร่วมในโครงการต่าง ๆ ระหว่างประเทศไทยกับ WHO
ในการพบหารือ นาย Tedros และ ดร. Poonam Khetrapal Singh ผู้อำนวยการ WHO ภูมิภาคเอเชียตะวันออกเฉียงใต้ ได้กล่าวชื่นชมไทยในการบริหารจัดการสถานการณ์โควิด19 ที่มีประสิทธิภาพ ซึ่ง WHO และจะนำรูปแบบ รวมถึงระบบการบริหารจัดการของประเทศไทย ไปเป็นแบบอย่างที่จะสร้างให้เป็นมาตรฐานสากล และใช้ในการบริหารสถานการณ์โรคระบาดทั่วโลก
“ผู้บริหาร WHO ชื่นชมความสำเร็จในการจัดการโควิด19 ของประเทศไทย การฉีดวัคซีนได้ครอบคลุมประชากรมากกว่า 70% ตามเป้าหมายของ WHO ซึ่งปัจจุบันไทยฉีดวัคซีนเข็มที่ 1 ครอบคลุม 81.4% เข็มที่2 จำนวน 75.3% ของประชากรทั้งประเทศ และขอบคุณที่ประเทศไทยได้เข้าร่วมโครงการเพื่อการพัฒนาต่าง ๆ ของ WHO อย่างต่อเนื่อง อาทิ โครงการ WHO Biohub ซึ่งเป็นคลังสำหรับเก็บเชื้อเพื่อวิจัย และการแบ่งปันเชื้อ อันเป็นพื้นฐานสำคัญของการพัฒนาและวิจัยวัคซีนสำหรับป้องกันโรคอุบัติใหม่ต่าง ๆ” น.ส.ไตรศุลี กล่าว
น.ส.ไตรศุลี กล่าวว่า ในโอกาสนี้ นายอนุทิน ได้เชิญนาย Tedros เข้าร่วมการประชุม APEC High Level Meeting on Health and the Economy ซึ่งจัดขึ้นระหว่างวันที่ 22-26 ส.ค. 2565 ที่กรุงเทพฯ เนื่องในโอกาสที่ปีนี้ประเทศไทยเป็นเจ้าภาพการจัดประชุมเอเปค โดยการประชุมครั้งนี้จะมีรัฐมนตรีและเจ้าหน้าที่สาธารณสุขของสามาชิกเอเปคเข้าร่วมหารือกันภายใต้หัวข้อ เปิดกว้างเพื่อความร่วมมือ เชื่อมต่อกับโลก สร้างสมดุลระหว่างสุขภาพและเศรษฐกิจ
ทั้งนี้ ในช่วงสัปดาห์การประชุมดังกล่าว ประเทศไทยจะเปิดสำนักงานเลขาธิการ ศูนย์อาเซียนด้านภาวะฉุกเฉินทางสาธารณสุขและโรคอุบัติใหม่ (ASEAN Centre for Public Health Emergencies and Emerging Diseases: ACPHEED)รองนายกรัฐมนตรีจึงเชิญผู้อำนวยการใหญ่ WHO ร่วมเป็นเกียรติในพิธีเปิดครั้งนี้ด้วย
น.ส.ไตรศุลี กล่าวว่า นายอนุทิน ได้ขอบคุณที่ WHO เลือกประเทศไทยเพื่อเป็นประเทศนำรองในการดำเนินกิจกรรมการทบทวนการเตรียมความพร้อมกรณีภาวะฉุกเฉินทางสาธารณสุขและสุขภาพถ้วนหน้า จากการรับมือการระบาดใหญ่ของโรคโควิด19 (UHPR) โดยผลการดำเนินโครงการไทยสามารถบริหารจัดการการตอบโต้ภาวะฉุกเฉินด้านสาธารณสุขกรณีโควิด 19 ได้เป็นอย่างดี ซึ่งประเทศไทยพร้อมจะแบ่งปันประสบการณ์กับประเทศต่าง ๆ ต่อไป
ทั้งนี้ เมื่อวันที่ 24 พ.ค. 2565 ที่ผ่านมา ระหว่างการประชุมสมัชชาอนามัยโลก นาย Tedros ได้รับการเลือกตั้งจากประเทศสมาชิก WHO 194 ประเทศให้ดำรงตำแหน่งผู้อำนวยการใหญ่ WHO เป็นสมัยที่2 โดยในวาระแรกได้เริ่มดำรงตำแหน่งมาตั้งแต่ปี 2560 และจะครบวาระสิ้นเดือน มิ.ย. 2565 นี้
วันอังคารที่ 12 เมษายน 2565
Statement by His Excellency General Prayut Chan-o-cha (Ret.) the Prime Minister of the Kingdom of Thailand at the International Strategic Dialogue Meeting on noncommunicable diseas
Statement by
His Excellency General Prayut Chan-o-cha (Ret.)
the Prime Minister of the Kingdom of Thailand
at the International Strategic Dialogue Meeting on noncommunicable diseases (NCDs) and Sustainable Development Goals (SDGs)
Statement by
His Excellency General Prayut Chan-o-cha (Ret.)
the Prime Minister of the Kingdom of Thailand
at the International Strategic Dialogue Meeting on noncommunicable diseases (NCDs) and Sustainable Development Goals (SDGs)
on 12 April 2022
****
President of the Republic of Ghana
Prime Minister of the Kingdom of Norway
Director-General of the World Health Organization
Distinguished Guests,
It is my pleasure and honour to participate in the meeting today. I wish to express my appreciation to the Government of Ghana, the Government of Norway, and the World Health Organization (WHO) for initiating this forum to further strengthen international cooperation in the prevention and control of NCDs, which are the number one threat to human’s health and well-being globally.
Thailand has introduced measures and taken concrete actions in order to achieve the SDGs including SDG 3.4 on “reducing by one third premature mortality from NCDs” and SDG 3.8 on “achieving universal health coverage” by 2030. Thailand has succeeded in expanding access to health services under the UHC scheme to cover 99.6% of the population since 2021, which is the highest coverage in the South-East Asia region according to the WHO. Nevertheless, tackling NCDs still remains one of our key challenges. The Government of Thailand has, therefore, declared prevention and control of NCDs its national agenda. All relevant stakeholders are encouraged to take part in developing national strategies and action plans on NCDs. Its progress reports must be submitted to the Cabinet for monitoring and review purposes. This also helps mobilize resource to invest in health promotion as a part of NCDs prevention.
The COVID-19 pandemic has posed limitations in and challenges to the delivery and provision of NCD-related services. Patients with NCDs are also among the high-risk groups of COVID-19. I believe that we need to integrate prevention and treatment of NCDs into the public health emergency plan at national, regional, and global levels for better preparedness and response to the future public health crises. Furthermore, a comprehensive and inclusive UHC system also contributes significantly to better management and greater access to health services including NCDs. Thailand stands ready to share our experiences and enhance collaboration with other countries in this area.
Finally, Thailand wishes to reaffirm our commitment to the Political Declaration of the 3rd High-Level Meeting of the UNGA on the Prevention and Control of NCDs as we continue to move towards the achievement of SDG 3.4 and other health- related goals for good health and well-being of our people.
Thank you and Sawasdee krub.
วันพฤหัสบดีที่ 11 พฤศจิกายน 2564
ก.อุตฯ ตั้งเป้า ปี 65 ดันจดจำนองเครื่องจักร 2 แสนล้านบาท หลังประสบผลสำเร็จ ยอดจดจำนองปี 64 ทะลุเป้า 1.6 แสนล้านบาท
“สุริยะ” สั่งกรมโรงงาน เดินหน้าจดทะเบียนเครื่องจักร ช่วยเหลือผู้ประกอบการ ปลื้มปี 64 มีมูลค่าการจดจำนองเครื่องจักรกว่า 1.6 แสนล้านบาท คาดปี 65 โตกว่า 2 แสนล้านบาท
กรมโรงงาน ตั้งเป้า ปี 65 ดันจดจำนองเครื่องจักร 2 แสนล้านบาท
หลังประสบผลสำเร็จ ยอดจดจำนองปี 64 ทะลุเป้า 1.6 แสนล้านบาท
“สุริยะ” สั่งกรมโรงงาน เดินหน้าจดทะเบียนเครื่องจักร ช่วยเหลือผู้ประกอบการ ปลื้มปี 64 มีมูลค่าการจดจำนองเครื่องจักรกว่า 1.6 แสนล้านบาท คาดปี 65 โตกว่า 2 แสนล้านบาท
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า ได้สั่งการให้กรมโรงงานอุตสาหกรรม (กรอ.) เร่งดำเนินงานด้านการจดทะเบียนกรรมสิทธิ์เครื่องจักร และนำเครื่องจักรมาเป็นหลักทรัพย์ค้ำประกันกับสถาบันการเงิน เพื่อให้ความช่วยเหลือผู้ประกอบการ รวมถึงสนับสนุนเศรษฐกิจฐานรากตามนโยบายของรัฐบาล โดยปีงบประมาณ 2564 มีผู้ประกอบการยื่นจดทะเบียนกรรมสิทธิ์เครื่องจักร นำมาเป็นหลักทรัพย์ค้ำประกันเงินกู้กับสถาบันการเงิน คิดเป็นวงเงินจดจำนองถึง 1.6 แสนล้านบาท
นายวันชัย พนมชัย อธิบดีกรมโรงงานอุตสาหกรรม กล่าวว่า สำหรับปีงบประมาณ 2565 กรอ. ยังคงเดินหน้าช่วยเหลือผู้ประกอบการ อย่างต่อเนื่อง คาดว่าจะมีผู้ประกอบการนำเครื่องจักรเข้ามาจดทะเบียนกรรมสิทธิ์และจดจำนอง 2 แสนล้านบาท เนื่องจากสถานการณ์การระบาดของโควิด-19 (COVID-19) เริ่มคลี่คลาย และมาตรการรองรับต่าง ๆ ทั้งในส่วนของภาครัฐและเอกชนที่ดีขึ้น รวมถึงสถาบันการเงินเริ่มมีการอนุมัติปล่อยสินเชื่อให้กับทางสถานประกอบการมากขึ้น เพื่อให้เศรษฐกิจของประเทศขับเคลื่อนต่อไปได้
นายวันชัย กล่าวต่อว่า กรอ. ยังเดินหน้า “โครงการเร่งรัดการจดทะเบียนเครื่องจักรของวิสาหกิจขนาดกลางและขนาดย่อม” ด้วยการส่งเสริมปรับเปลี่ยนเครื่องจักรเพื่อเพิ่มประสิทธิภาพ โดยมีการใช้นวัตกรรมที่ทันสมัยในกระบวนการผลิต ลดต้นทุนการผลิต ลดต้นทุนด้านพลังงานและสิ่งแวดล้อม และสนับสนุนให้ผู้ประกอบการเอสเอ็มอีเข้าถึงแหล่งเงินทุนจากสถาบันการเงิน โดยมีผู้ประกอบการเอสเอ็มอีเข้าร่วม 96 ราย เครื่องจักร 2,455 เครื่อง พร้อมส่งเสริมให้สิทธิประโยชน์ 4 ด้าน ได้แก่ 1. สิทธิพิเศษเงินกู้ดอกเบี้ยต่ำจากสถาบันการเงิน 2. เงินทุนหมุนเวียน เพื่อนำเงินทุนไปหมุนเวียนในกิจการหรือซื้อเครื่องจักรใหม่ 3.การยกเว้นภาษี 4. สิทธิประโยชน์อื่นๆ อาทิ การยื่นคำขอจดทะเบียนฯ ผ่านช่องทางอิเล็กทรอนิกส์ที่ช่วยอำนวยความสะดวกมากขึ้น และการจัดอบรมให้ความรู้โดยไม่เสียค่าใช้จ่าย
สำหรับปี 65 กรอ. ได้เตรียมขยายระยะเวลา ประกาศยกเว้นค่าธรรมเนียมการจดทะเบียนกรรมสิทธิ์เครื่องจักร และยังบริการประเมินราคาเครื่องจักรให้สถานประกอบการโดยไม่เสียค่าธรรมเนียม เพื่อช่วยเหลือและบรรเทาภาระของผู้ประกอบการในช่วงที่เศรษฐกิจยังชะลอตัว อธิบดีกรมโรงงานฯ กล่าวปิดท้าย
วันศุกร์ที่ 26 สิงหาคม 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 19 - 25 สิงหาคม 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 19 - 25 สิงหาคม 2565 พบการกระทำผิด จำนวน 518 คดี คิดเป็นเงินค่าปรับ 9.24 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 19 - 25 สิงหาคม 2565) พบว่ามีการกระทำผิด จำนวน 518 คดี คิดเป็นเงินค่าปรับ 9.24 ล้านบาท โดยแยกเป็น สุรา จำนวน 277 คดี ค่าปรับ 2.00 ล้านบาท ยาสูบ จำนวน 173 คดี ค่าปรับ 5.11 ล้านบาท ไพ่ จำนวน 6 คดี ค่าปรับ 0.05 ล้านบาท น้ำมันและผลิตภัณฑ์น้ำมัน จำนวน 24 คดี ค่าปรับ 0.39 ล้านบาท รถจักรยานยนต์ จำนวน 21 คดี ค่าปรับ 0.78 ล้านบาท และสินค้าอื่น ๆ จำนวน 17 คดี ค่าปรับ 0.91 ล้านบาท โดยมีของกลางแยกเป็นสุรา จำนวน 3,087.070 ลิตร ยาสูบ จำนวน 7,286 ซอง ไพ่ จำนวน 196 สำรับ น้ำมันและผลิตภัณฑ์น้ำมัน จำนวน 23,650.000 ลิตร รถจักรยานยนต์ จำนวน 31 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 25 สิงหาคม 2565 พบว่า มีการกระทำผิด จำนวน 24,778 คดี คิดเป็นเงินค่าปรับ 450.27 ล้านบาท โดยแยกเป็น สุรา จำนวน 13,468 คดี ค่าปรับ 117.35 ล้านบาท ยาสูบ จำนวน 8,428 คดี ค่าปรับ 228.07 ล้านบาท ไพ่ จำนวน 363 คดี ค่าปรับ 3.57 ล้านบาท น้ำมันและผลิตภัณฑ์น้ำมัน จำนวน 791 คดี ค่าปรับ 28.16 ล้านบาท น้ำหอม จำนวน 103 คดี ค่าปรับ 9.76 ล้านบาท รถจักรยานยนต์ จำนวน 1,023 คดี ค่าปรับ จำนวน 24.97 ล้านบาท และสินค้าอื่น ๆ จำนวน 602 คดี ค่าปรับ 38.39 ล้านบาท โดยมีของกลางแยกเป็นน้ำสุรา จำนวน 200,635.649 ลิตร ยาสูบ จำนวน 3,286,057 ซอง ไพ่ จำนวน 21,357 สำรับ น้ำมันและผลิตภัณฑ์น้ำมัน จำนวน 967,789.000 ลิตร น้ำหอม จำนวน 289,647 ขวด รถจักรยานยนต์ จำนวน 1,323 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
https://webdev.excise.go.th/act2560/suppress-news/42-2565/855-2565-19-25-2565-37
วันพฤหัสบดีที่ 12 พฤษภาคม 2565
บสย. ระดม “หมอหนี้” ตรวจสุขภาพธุรกิจ ฟรี หาแหล่งเงินทุน แก้หนี้ ปรับโครงสร้างธุรกิจงาน Money Expo 2022 12-15 พ.ค. อิมแพ็คเมืองทองธานี
ในปีนี้ บสย. ได้เข้าร่วมงานมหกรรมการเงินกรุงเทพ Money Expo 2022 ครั้งที่ 22 ระหว่างวันที่ 12-15 พฤษภาคม 2565 ณ อาคารชาเลนเจอร์ 2-3 อิมแพ็ค เมืองทองธานี
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ในปีนี้ บสย. ได้เข้าร่วมงานมหกรรมการเงินกรุงเทพ Money Expo 2022 ครั้งที่ 22 ระหว่างวันที่ 12-15 พฤษภาคม 2565 ณ อาคารชาเลนเจอร์ 2-3 อิมแพ็ค เมืองทองธานี โดยภายในบูธ บสย. ได้ให้ความสำคัญกับการให้คำปรึกษาด้านการเงินและการปรับปรุงธุรกิจ เพื่อการขอสินเชื่อ รวมทั้งความรู้ทางการเงินแก่ผู้ประกอบการ SMEs รวมถึงการบริหารจัดการธุรกิจ เพื่อให้สามารถเข้าถึงแหล่งทุน และข้อแนะนำด้านการปรับโครงสร้างหนี้ แก้หนี้ธุรกิจ การบริหารต้นทุน การจัดการระบบบัญชีเพื่อการขอสินเชื่อ ภายใต้แนวคิด TCG Fast & First รวดเร็ว รอบคอบ เป็นที่หนึ่งในใจ SMEs โดย ทีมที่ปรึกษาทางการเงิน ผู้เชี่ยวชาญด้านสินเชื่อ ทีมหมอหนี้ และทีมให้คำแนะนำจากสำนักงานเขตนครหลวง ในรูปแบบการให้คำปรึกษาแบบตัวต่อตัว ตั้งแต่เวลา 10.00 - 20.00 น.
ทั้งนี้ บสย. ยังได้เตรียมแพ็คเกจพิเศษ ในโอกาส 30 ปี บสย. เติมทุนแบบชาญฉลาด ด้วยการเข้าโครงการค้ำประกันสินเชื่อ บสย. ฟรีค่าธรรมเนียมค้ำประกัน 3 ปี สำหรับผู้ประกอบการ SMEs ขนาดเล็ก ผู้ประกอบการในธุรกิจ Supply chain และผู้ประกอบการ SMEs ที่ได้รับสินเชื่อจากสถาบันการเงินของรัฐ ซึ่งมีวงเงินรองรับการค้ำประกันสินเชื่อ 10,000 ล้านบาท ลงทะเบียนเพื่อขอรับคำปรึกษาที่ Link https://bit.ly/3fIXpHZ และ พบกับ บสย. ที่บูธ L7